ประจำเดือนไม่มาเดือนกว่าแล้วค่ะ แต่มีเพศสัมพันธ์แบบหลั่งนอกตลอดค่ะ ก่อนหน้าหลังมีประจำเดือนครั้งล่าสุด ประมาณ1อาทิตย์ มีเลือดออกมาประมาณ4วัน ไม่ทาาบว่าใช่ประจำเดือนหรือเปล่า หลังจากนั้นประจำเดือนก็ยังไม่มา แต่เมื่อถึงรอบวันที่จะต้องมา ปวดๆเหมือนจะเป็นแต่ก็ไม่เป็น อาการเป็นนี้เสี่ยงเป็นโรคหรือเป็นอะไรหรือเปล่าค่ะ
สวัสดีค่ะ การมีเพศสัมพันธ์แบบหลั่งนอกนั้น ไม่ได้ป้องกันการตั้งครรภ์ได้ 100% นะคะ ยังมีโอกาสตั้งครรภ์ได้อยู่ประมาณ 4-25% จึงไม่แนะนำให้ใช้วิธีดังกล่าวเพื่อคุมกำเนิด ควรจะใส่ถุงยางอนามัยหรือใช้ยาคุมกำเนิดแบบแผงรายเดือนจะดีกว่าค่ะเลือดที่ออกดังกล่าวมานั้น ถ้ามาตรงรอบเดือน คือประมาณ 22-35 วันจากครั้งก่อน มาแค่ 4 วันแล้วหยุด ไม่มีออกผิดปกติอีก ก็อาจจะเป็นเลือดประจำเดือนตามปกติ แต่อย่างไรก็ตามหากประจำเดือนในรอบถัดไปยังไม่มา ควรซื้อชุดตรวจการตั้งครรภ์ทางปัสสาวะมายืนยันเองเบื้องต้นให้ผลบวกได้ 10-14 วันหลังปฏิสนธิ หรือไปยืนยันอีกครั้งที่รพ.ค่ะ